Osnovna škola Izidora Kršnjavoga

Zagreb, Kršnjavoga 2

**IZVJEŠĆE**

**O PROVEDBI PREVENTIVNIH PROGRAMA TIJEKOM PRVOG OBRAZOVNOG RAZDOBLJA ŠKOLSKE 2017. /2018. GODINE**

**MATIČNA ŠKOLA**

Na početku školske godine u skopu Godišnjeg plana i programa rada škole i Kurikuluma donosimo preventivne programe koji se provode u sklopu nastave kroz nastavne predmete i satove razredne zajednice, kroz izvannastavne aktivnosti, raznih projekata, predavanja i sličnih aktivnosti.

Preventivni programi koje smo provodili na razini škole u prvom obrazovnom razdoblju ove školske godine su:

**Školski preventivni program suzbijanja zlouporabe sredstava ovisnosti i nasilja**

Nastavni sadržaji vezani uz Programe prevencije ovisnosti provodili su se redovito tijekom 1. odgojno-obrazovnog razdoblja u školskoj godini 2017./2018. na svim nastavnim predmetima, satovima razrednika i izvannastavnim aktivnostima.

Povodom obilježavanja Mjeseca borbe protiv ovisnosti na satovima biologije, prirode i satovima razrednika obrađene su teme koje se bave prevencijom zlouporabe različitih sredstava ovisnosti. Teme sa satova razrednika su Ovisnosti, Opasnosti koje nas svakodnevno okružuju, Opasnosti interneta, Svijet oko nas, Kako provodim slobodno vrijeme, Ja imam problem s…, Odgovorno ponašanje.

Pedagoginja Patricija Lipnjak provela je pedagoške radionice u svim 7. razredima gdje su učenici razgovarali o vrstama sredstava ovisnosti, ali i o tome kako odolijeti pritisku vršnjaka.

U sklopu MAH 2 –„Mogu, ako hoću” održan je roditeljski sastanak za sve roditelje učenika 6. razreda 30.11.2017. godine gdje su roditelji upoznati s opasnostima zlouporabe sredstava ovisnosti.

U školi se redovito provodi prevencija nasilja među vršnjacima. Početkom školske godine provedeno je sociometrijsko ispitivanje od 2. do 8. razreda. Putem sociometrije utvrđeni su međusobni odnosi učenika unutar razrednog odjela i sukladno rezultatima, provedene su pedagoške radionice čiji cilj je izgraditi grupnu koheziju i poboljšati međusobne odnose učenika.

Tema koje su razrednici odradili s učenicima svojih razreda na satovima razrednika su: Upoznavanje s Pravilnikom o kućnom redu škole i Pravilnikom o kriterijima za izricanje pedagoških mjera, Poželjna ponašanja, Upravljanje emocijama, Blagdani- poštivanje različitosti, Komunikacijske vještine, Pravila i norme, Ravnopravnost, Prevencija, nasilničkog ponašanja, Identitet, Suzbijanje neprihvatljivog ponašanja, Rješavanje problema i donošenje odluka, Donošenje razrednih pravila, Emocije u vršnjačkim odnosima, Kultura međusobnog komuniciranja, Razvijenja tolerancije i osjećaja za zajedništvo, Samokontrola.

Redovito su razrednici, učitelji i stručni suradnici provodili individualne ili grupne razgovore s učenicima koji su se sukobili, provedene su radionice i raznovrsne aktivnosti o tome kako miroljubivo rješavati sukobe te kako kvalitetno međusobno komunicirati.

**Profesionalno informiranje i usmjeravanje** započeli smo u prvom obrazovnom razdoblju gdje je logopedinja putem e-dopisa informirala roditelje o mogućnosti ili obavezi profesionalne orijentacije, liječničkom identifikacijom učenika sa zdravstvenim teškoćama na sistematskim pregledima i obaviještavanju roditelja, te upućivanjem učenika s Rješenjima o primjerenom program školovanja u Odsjek za profesionalno informiranje Hrvatskog zavoda za zapošljavanje. Učenici s Rješenjima o primjerenom program školovanja obavili su prvi dio testiranja u okviru profesionalne orijentacije HZZ. Nastavak je planiran u drugom obrazovnom razdoblju, kao i posjet ostalih učenika CISOK centrima.

Na satovima razredne zajednice psihologinja i pedagoginja održale su radionice za učenike osmih razreda. Prema potrebi učenicima je omogućeno i individulano profesionalno savjetovanje.

U sklopu programa **Prevencija školskog neuspjeha** psihologinja je održala 4 radionice u 5.a i 5.c razredu, a pedagoginja u 5.b razredu 3 radionice na temu „Učimo kako učiti”. Pedagoginja je provela i radionice o učenju u svim 7. razredima. Cilj provedenih radionica je stjecanje radnih navika, poticanje motivacije i učenja planiranja vremena i upoznavanje s tehnikama i strategijam učenja. Kroz analizu upitnika o načinima učenja, učenicima je osigurana pomoć u učenju s obzirom na dobivene rezultate (auditivni, vizualni ili kinestetički tip učenja). Redovito je praćen napredak svih učenika i njihov uspjeh te je učenicima, prema potrebi, pružena pomoć u učenju.

Na sastanku za roditelje svih petih razreda psihologinja je održala predavanje: „Prelazak s razredne na predmetnu nastavu” na kojem je roditelje upoznala s ovim preventivnim programom, optimalnim uvjetima za učenje, važnosti motivacije i razvijanju radnih navika i samostalnosti kao i važnosti pravilne komunikacije s djetetom, ali i mogućim posljedicama previsokih očekivanja roditelja na dijete.

U sklopu **prevencije elektroničkog nasilja** psihologinja je provela 4 radionice u svim šestim razredima. Cilj ovih radionica bio je povećati svijest učenicima o opasnostima koje donose elektronički mediji te naučiti ih kako svojim odgovornim ponašanjem mogu izbjeći neugodnosti i zaštititi se od zlouporabe. Također, provedena je anonimna anketa o korištenju tehnologije sa svim učenicima šestih razreda, a rezultati ankete bit će prezentirani na roditeljskom sastanku kao i savjeti za roditelje o sigurnom korištenju tehnologije.

Učiteljice informatike redovito razgovaraju o prevenciji elektroničkog nasilja s učenicima koji su izabrali pohađati izborni predmet Informatike. Putem nastavnih sadržaja razgovarali su o važnosti zaštite osobnih podataka, opasnostima koje krije Internet i društvene mreže te načinima na koje se mogu zaštititi. Razrednici s učenicima na satovima razrednika obradili su teme Vršnjačko elektroničko nasilje, Sigurnost na internetu, Nasilje na internetu, Opasnosti internet.

Tijekom I. obrazovnog razdoblja, psihologinja je provela **identifikaciju potencijalno nadarenih učenika** **4. –ih razreda** primjenjujući psihološki instrumentarij (Ravenove progresivne matrice). Testovi su analizirani te su razrednici i učenici obaviješteni o rezultatima. U II. obrazovnom razdoblju nudit će se identificiranim potencijalno nadarenim učenicima raznovrsne aktivnosti i radionice usmjerene na razvijanje socijalnih vještina, donošenje odluka, poboljšanje pažnje i koncentracije, kontrole emocija, prihvaćanja i različitosti.

Logopedinja Ivana Pečnik Ban provela je radionicu „**Njegujmo dobar glas**” u 1.c razredu u listopadu 2017. godine. Putem navedene radionice, logopedinja je poučila učenike što je to glas, kako nastaje, što sve može ugroziti njihov glas, kako ga mogu sačuvati te spriječiti nastanak teškoća glasa.

S 17 učenika trećih razreda provode se socijalizacijske radionice (1x tjedno) pod nazivom „**Male socijalizacijske skupine”** u suradnji s Centrom za socijalnu skrb Centar. Cilj navedenih radionica je razviti pozitivne stavove, nova znanja i različite socijalne vještine, kako bi djeca mogla razviti sve svoje potencijale te odrasti u zadovoljne i društveno prilagođene osobe.

Tijekom I. obrazovnog razdoblja provedena su predavanja za učenike i roditelje 2.-ih razreda u sklopu projekta „**Sigurnost djece pješaka u zonama osnovnih škola“** koje provodi Fakultet prometnih znanosti u našoj školi. Održana su predavanja i za učenike 6. –ih razreda. Cilj projekta je povećati sigurnost djece pješaka na cestama u zonama osnovnih škola.

Među svim učenicima 4.-ih razreda na satovima razrednika provodio se program „**Petica – igrom do zdravlja**“. Cilj navedenog programa je razvijati kod učenika zdrave životne navike, potaknuti ih na promišljanje o prehrani te na redovitu tjelovježbu.

Prema Školskom preventivnom planu i programu, tijekom II. obrazovnog razdoblja provodit će se slijedeći programi:

* školski preventivni program suzbijanja zlouporabe sredstava ovisnosti te suzbijanja nasilja
* program promicanja zdravlja u gradu Zagrebu „Znam, hoću, mogu” – MAH 1
* profesionalno informiranje i usmjeravanje - predavanja za učenike i roditelje, posjet HZZ i CISOK
* rad s identificiranim potencijalno nadarenim učenicima 4.-ih razreda
* prevencija školskog neuspjeha
* prevencija elektroničkog nasilja – učiteljice informatike putem nastavnih sadržaja, predavanje psihologinje na roditeljskom sastanku roditelja učenika 6.-ih razreda
* radionice „Njegujmo dobar glas” u 1.a i 1.b razredu koje će provesti logopedinja Ivana Pečnik Ban
* program prevencije karijesa djece predškolske i školske dobi u Gradu Zagrebu
* projekt „Naše priče” čiji cilj je usvojiti jezične zakonitosti, služiti se pravilnim gramatičko-pravopisnim oblicima, razvijati aktivan riječnik, osposobiti učenike za reproduktivno i stvaralačko prepričavanje teksta provest će stručna suradnica logopedinja
* nastavak projekta „Sigurnost djece pješaka u zonama osnovnih škola” u obliku predavanja za roditelje učenika 6.-ih razreda
* nastavak provedbe programa „Male socijalizacijske skupine” u organizaciji CZSK Centar
* početak provedbe radionica „LARA – trening socijalnih vještina” u 3.-im razredima
* nastavak projekta „Petica – igrom do zdravlja” u 4.-im razredima
* početak projekta „Čitamo mi, u obitelji svi” i „Tulum s(l)ova” čiji cilj je potaknuti učenike na čitanje.

O pravima učenika i načinu postupanja u slučaju povrede prava učitelji informiraju učenike na satovima razredne zajednice.

Kontinuirano tijekom školske godine učiteljima se po potrebi obraćaju učenici u slučaju da smatraju da je njihovo pravo narušeno.

Ukoliko je došlo do povrede prava učenika obavještavali smo roditelje učenika o događaju i poduzetim radnjama.

Imali smo nekoliko slučajeva vršnjačkog sukoba gdje smo odmah pozvali roditelje učenika uključenih u sukob. O svim poduzetim aktivnostima vode se zapisnici i službene zabilješke koje se arhiviraju u školi.

Izrečene su dvije pedagoške mjere učenicima pisanih opomena 1.12. i 18.12.2017. Prva pedagoška mjera izrečena je zbog neprimjerenog ponašanja učenika na satu Glazbene ulture I korištenje neprimjerenih izraza, te zbog nedopuštenog izlaženja iz prostorija škole tijekom trajanja nastave. Druga pedagoška mjera izrečena je zbog učestalog neprimjerenog ponašanja učenika na satovima koje se nastavilo unatoč upozorenjima razrednice, stručne službe I ostalih učitelja, zatim zbog neredovitog izvršavanja školskih obaveza te učestalog ometanja ostalih učenika za vrijeme odmora.

Popis dežurnih učitelja nalazi se na hodnicima škole te je dostupan učenicima i svim korisnicima prostora škole.

U učionici za informatiku učenici borave isključivo u prisutnosti učitelja, a na računalima se nalazi sustav zaštite koje sprječavanju pristup stranicama s neprimjerenim sadržajima.

Za objavu fotografija učenika na mrežnim stranicama škole razrednici imaju suglasnost roditelja. Imali smo nekoliko puta ove godine TV snimanje učenika i također smo tražili suglasnost roditelja.

O pravilima ponašanja, Kućnom redu, ravnateljica je podsjetila djelatnike škole prije početka školske godine, a razrednici su informirali učenike i roditelje na roditeljskim sastancima i satu razrednika na početku školske godine. Također tijekom školske godine ukazuje se učenicima o pravilima ponašanja.

Tajnica Ružica Đžeko (zamjena za Nikolinu Petak Buliga) je osoba za zaštitu osobnih podataka i za pristup informacijama.

Psihologinja Martina Eljuga Duić imenovana je osobom za spriječavanje nasilja u školskoj ustanovi koja po potrebi razgovara s učenicima i njihovim roditeljima.

Imamo dobru suradnju s roditeljima. Na pozive škole roditelji se redovito odazivaju te dobivaju izvješća o ponašanju njihova djeteta, dobivaju prijedloge o mogućnosti rješavanja problema, skreće im se pozornost na odredbe Kućnog reda i Statuta škole te pedagoške mjere.

Ravnateljica:

Lidija Sosa Šimenc, prof.